“Die Rok” ingespan teen huishoudelike geweld“Die Rok” is terug, maar dié keer as deel van ŉ kragtige bewusmakingsveldtog teen huishoudelike geweld. “Die Rok” het vir ŉ ontploffing gesorg op sosiale media aangesien party mense dit as blou en swart gesien het terwyl ander dit as wit en goud gesien het. Die Suid-Afrikaanse Heilsleër (Salvation Army) het “Die Rok” nou egter ingespan om bewusmaking te kweek oor huishoudelike geweld. “Waarom is dit so moeilik om swart en blou te sien?” lees die advertensie. “Die enigste illusie is as jy dink dit was haar keuse. Een uit elke ses vroue is die slagoffer van mishandeling. Stop geweld teen vroue.”